
<5131>
Rezime: U ovom seminarskom radu sam obradio temu CAPTCHA, program koji služi za zaštitu web stranica od botova i spama. CAPTCHA je trenutno najzastupljeniji sistem zaštite protiv botova i koristi ga preko 3.5 miliona web stranica. Najčešće se ovaj test zanima na tome da se korisniku postavi išarani tekst na slici koji mora pročitati i unijeti, te se ide s pretpostavkom da kompjuter neće moći pročitati tekst sa slike. Prednosti CAPTCHE su jednostavnost i lako održavanje, a mane što postoje načini zaobilaska ove zaštite kao i činjenica da neki ljudi imaju problema sa čitanjem slova sa slike.
Ključne riječi: CAPTCHA, ReCAPTCHA, bot, spam, anti-spam, anti-bot
Uvod

Skraćeno za Completely Automated Turing Test to tell Computers and Humans Appart, ili u prevodu 'Potpuno Automatizovan Turingov Test za razlikovanje Kompjutera i Ljudi', CAPTCHA je program koji služi za zaštitu web stranica protiv botova (robota, skripti). 
CAPTCHA se koristi iz različitih razloga. Najčešći razlog je da se spriječe botovi od preuzimanja senzitivnih informacija, ili samo od korištenja nekih servisa. Također, otkad je upotreba botova postala profitabilna, tako se i pojava istih drastično povećala, što je dovelo do toga da sve više i više ljudi posegne za softwareom kao što je CAPTCHA. Neki od glavnih razloga za korištenje CAPTCHA-e su:
· Zaštita od spama – ako npr. imate stranicu koja omogućava komentare vrlo je vjerovatno da ćete u tim komentarima naći reklame za različite proizvode. Ovo se naziva spam komentara i najčešće je taj komentar zapravo napisao bot koji taj isti komentar postavlja gdje god može.

· Zaštita registracije na web stranicu – kompanije poput Yahooa i Microsofta nude besplatne mail servise svim svojim korisnicima. Koliko god to bilo odlično za nas, botovi to mogu zloupotrijebiti kako bi se prijavili na hiljade i hiljade email računa.

· Online ankete – još jedan uobičajen i isto tako važan primjer upotrebe CAPTCHA-e jeste da obezbijedi da samo stvarni ljudi mogu učestvovati u online anketama. Jer ukoliko ne bi bilo sistema verifikacije onda bi svaka online anketa vrlo lako mogla postati beznačajna iz prostog razloga što računar može glasati brzo i neumorno. [1]
Vrste CAPTCHA-i
1. Tekstualna CAPTCHA i ReCAPTCHA projekat. Ovaj tip CAPTCHA testa je najzastupljeniji i zasniva se na tome da se korisniku u vidu slike zada riječ koju mora da pročita i napiše kako bi potvrdio da nije bot. ReCaptcha projekat, koji je sada u vlasništvu Googlea, jeste besplatan servis koji predstavlja na određeni način unaprijeđenu tekstualnu CAPTCHA-u.
2. Matematička CAPTCHA. Suštinski, zasniva se na tome da korisnik mora riješiti neki osnovni matematički problem kako bi potvrdio da nije bot. Naravno, na slici ispod jeste matematička šala, ali obično su u praksi to jednostavni problemi poput sabiranja, oduzimanja i slično.
[image: image1.jpg]ing question

Just to prove you are @ human, please answer the
following math challenge.

Q Calculate:

Rl (-3

Hote: 1 you do not know the answer to s queston,
reload the page and you'l get another queston,





Slika 1: Matematička CAPTCHA (joke) [4]
3. CAPTCHA zasnovana na slikama. Koliko god čak i nama ponekad bilo teško riješiti tekstualnu CAPTCHA-u, već postoje botovi (skipte) koji ih rješavaju sa uspjehom od preko 30% - što za određeno veliku spam kampanju sa milionima pokušaja može biti sasvim dovoljno. S druge strane, kompjuteri teže obrađuju i 'razumiju' slike. Primjer ovakve CAPTCHA-e jeste da kliknete na sliku mačke oko koje se nalaze slike pasa i slično. [image: image2.png]Before you send us your response,

Slika 2: Primjer CAPTCHA-e zasnovane na slikama. [4]
4. Logički zasnovane CAPTCHA-e. Ovi tipovi se oslanjaju na logičku i semantičku inteligenciju ljudi, odnosno na razum ljudi. Primjeri ovakvih testova bi bili:

· Šta od sljedećeg predstavlja oružje: asfalt, paradajz, oblak, nož

· Šta od sljedećeg predstavlja oružje: asfalt, paradajz, oblak, nož
· Koja je treća riječ u ovoj rečenici?
· Šta preostaje ako iz ABC izuzmemo B?
WP-Gatekeeper je plugin za WordPress komentare koji koristi ovakve testove. [4]
ReCaptcha

ReCaptcha je Googleov besplatni servis zaštite od botova koji svako može implementirati na svoju stranicu. Trenutno postoje dvije verzije.

Prva verzija jeste unaprijeđena tekstualna CAPTCHA. Naime, iako možda ne unaprijeđuje sam sistem zaštite, ReCaptcha poboljšava proces digitalizacije knjiga tako što šalje riječi koje su komjuteru teške za pročitati na web u obliku CAPTCHA-e skupa sa nekom od prije poznatom riječi. Google na ovaj način poboljšava OPR (Optical Character Recognition) sistem. Od korisnika se zahtijeva da unese obe riječi, jednu koju od prije kompjuter zna da pročita i jednu novu. Princip se zasniva na pretpostavci da će, ukoliko korisnik zna pročitati prvu riječ, znati i drugu. Sam CAPTCHA sistem i dalje provjerava samo prvu riječ, ali nakon što dovoljan broj ljudi unese istu 'novu' riječ, tada se i ta nova riječ može koristiti u ReCAPTCHA sistemu. Na ovaj način sistem poboljšava sam sebe. 

Slika 3: Prva verzija ReCaptcha googleovog sistema. [5]
Druga verzija ReCaptcha sistema naziva se još i NoCaptcha ReCaptcha. Razlog tome je što ne zahtijeva od korisnika nikakav prethodno poznat postupak kao što je čitanje iskrivljenih ili išaranih riječi sa slike, nego da jednostavno označi kvačicu koja kaže 'I'm not a robot.'

Slika 4: NoCaptcha ReCaptcha [5]

Ovaj widget je moguće postaviti i u crnoj boji. Ponekad, kada ne može da sa sigurnošću zaključi da se zaista ne radi o botu, sistem zatraži od korisnika i 'pravi' captcha unos poput ovog na slici: [image: image5.png]I'm not a robot e

Slika 5: NoCaptcha ReCaptcha – poseban slučaj. [7]
Kako ustvari radi ovaj novi sistem to Google još uvijek nije otkrio. Pretpostavlja se da sistem zapravo prati pokrete miša, neposredno prije i poslije CAPTCHA testa, kao i unose na tastaturi i sve to skupa s vremenskim intervalima između kako bi zaključio da se radi o stvarnom čovjeku a ne o botu. Dakle, zasniva se na pretpostavci da botovi još uvijek nisu u stanju imitirati čovjekove pokrete i procese.

Implementacija ReCaptcha sistema
Ukoliko ste ponosni vlasnik web stranice a nemate već svoj sistem zaštite protiv botova – Google kao i uvijek brine za vas. Implementacija Googleovog ReCaptcha servisa je jednostavna, kratka i ne zahtijeva gotovo nikakvo održavanje. 

Najprije je potrebno registrovati svoju web stranicu na Googleov ReCaptcha servis.

Slika 6: Registracija web stranice na ReCaptcha servis [8]
Nakon toga od Googlea dobijate dva ključa: Secret Key i Site Key. Potom je potrebno izvršiti integraciju, kako na frontend tako i na backend stranu stranice. U <head> tag stranice potrebno je staviti sljedeće:

<script src='https://www.google.com/recaptcha/api.js'></script>

Dok je za prikaz ReCaptcha widgeta potrebno staviti sljedeći div element:

<div class="g-recaptcha" data-sitekey="== Vaš Site Key =="></div>

gdje je umjesto '== Vaš Site Key ==' potrebno staviti ključ Site Key koji ste dobili prilikom registracije. Kada se forma pošalje backend strani (server strani), 'g-recaptcha-response' se šalje u vidu POST data. Ostaje nam još samo na server strani provjeriti da li je označena kvačica I'm not a robot, a za sve ostalo se pobrine Google, tj. samu provjeru da li je kvačicu označio pravi čovjek ili bot provjerava Googleov servis ReCaptcha. Evo primjera forme koja koristi ReCaptcha validaciju:

<html>
<head>
<titlesGoogle recapcha demo - Codeforgeek</title>
<script src="https://ww. google. con/recaptcha/ap
</head>
<body>
<h1>Google reCAPTHA Demo</h1>
<form id="comment_form" action="forn.php" method="post">
<input type="email” placeholder="Type your email” size="40"><br><br>
<textarea name="comment” rows="8" cols="39"></textarea><br><br>
<input type="submit” name="submit" value="Post comment”><br><br>
<div class="g-recaptcha” data-sitekey="=—— Your site key ——="></div>
</Form>
</body>
</html>

-js"></script>




 

Slika 7: Html kod koji koristi ReCaptcha validaciju [8]

Prethodni html kod nam daje sljedeću formu:

Slika 8: Html forma koja koristi ReCaptcha validaciju [8]
I za kraj, php server side skripta koja vrši provjeru checkboxa I'm not a robot:

[image: image9.png]FORM.PHP

<zphp

Semai1; Scomment; Scaptcha;
if(isset(s_posT[ email 1){
Semail=s_posT["email'1;
}if (isset(s_posT[ " comment ' 1)){
Semail=s_posT[’ comment '1;
}if (isset(s_posTI " g-recaptcha-response’ 1)){
Scaptcha=$_posT[" g-recaptcha-response'1;
¥
if(1scaptcha){
echo '<h2>Please check the the captcha form.</h2>';
exit;
¥
Ssecretkey = "Put your secret key here”;
$ip = S_SERVER['REMOTE_ADDR 13
Sresponse=File_get_contents("https://ww. google. con/recaptcha/api/
Sresponsekeys = json_decode(Sresponse, trued;
if (intval (Sresponsekeys["success"1) 0 {
echo "<h2>You are spammer ! Get the @$%K out</h2>';
} else {
echo "<h2>Thanks for posting comment.</h2>';

¥






Slika 9: PHP skripta koja vrši validaciju forme koristeći ReCaptcha [8]

Budući da nedostaje na slici, kompletna 16. linija koda izgleda ovako:

$response=file_get_contents("https://www.google.com/recaptcha/api/siteverify?secret=".$secretKey."&response=".$captcha."&remoteip=".$ip);

Naravno, umjesto 'Put your secret key here', potrebno je unijeti svoj Secret Key koji smo dobili od Googlea prilikom registracije. Kao što možemo vidjeti, u linii 16 ovog koda skripta komunicira sa Googleovim ReCaptcha API-om, pa nama na kraju ostaje provjeriti rezultate te komunikacije. U prevodu, ukoliko korisnik nije bot, API nam vraća vrijednost 1, u suprotnom vraća 0. Nama samo preostaje da napišemo adekvatnu poruku svim spamerima koje uhvatimo!

